L 2/8 Den Europæiske Unions Tidende 6.1.2009 KOMMISSIONENS BESLUTNING af 18. december 2008 om ændring af beslutning 2005/779/EF for så vidt angår optagelse af Sicilien på listen over regioner i Italien, der er fri for smitsomt blæreudslæt hos svin (meddelt under nummer K(2008) 8344) (EØS-relevant tekst) (2009/2/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhan- delen med visse levende dyr og produkter inden for Fællesskabet med henblik på gennemførelse af det indre marked (!) særlig artikel 10, stk. 4, tredje sætning, og ud fra følgende betragtninger: (1), Kommissionens beslutning 2005/779/EF af 8. november 2005 om dyresundhedsforanstaltninger til beskyttelse mod smitsomt blæreudslæt hos svin i Italien ?) blev vedtaget, efter at denne sygdom var brudt ud i Italien. I nævnte beslutning fastsættes dyresundhedsbestemmelser vedrørende smitsomt blæreudslæt hos svin for regioner i denne medlemsstat, der er anerkendt som fri for smit- somt blæreudslæt hos svin, og for regioner, der ikke er anerkendt som fri for sygdommen. De pågældende regioner er opført i bilagene til beslutning 2005/779/EF. (2) —Italien har gennem flere år gennemført et program for udryddelse og overvågning af smitsomt blæreudslæt hos svin med henblik på, at alle regioner i Italien opnår status som fri for sygdommen. (3) — Italien har forelagt Kommissionen dokumentation for, at smitsomt blæreudslæt hos svin er udryddet på Sicilien, og dermed for, at denne region er fri for sygdommen. Efter en gennemgang af dokumentationen og i betragtning af de positive resultater, som gennemførelsen af de årlige udryddelses- og overvågningsprogrammer har haft i (1) EFT L 224 af 18.8.1990, s. 29. (?) EUT L 293 af 9.11.2005, s. 28. Italien, bør Sicilien anerkendes som fri for smitsomt blæreudslæt hos svin. (4) — Beslutning 2005/779/EF bør derfor ændres i overens- stemmelse hermed. (5) — Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 Beslutning 2005/779/EF ændres således: 1) I bilag I indsættes efter Sardinien: »— Sicilien« 2) I bilag II udgår Sicilien. Artikel 2 Denne beslutning er rettet til medlemsstaterne. Udfærdiget i Bruxelles, den 18. december 2008. På Kommissionens vegne Androulla VASSILIOU Medlem af Kommissionen